Foto: Goran Jakuš/Pixsell



U ZAGREBAČKOM Sopotu pronađena je bomba, potvrđeno je Indexu iz dječjeg vrtića "Sopot". Saznajemo kako se bomba nalazila na ogradi dječjeg vrtića!

Iz zagrebačke policije su nam potvrdili kako je eksplozivna naprava u međuvremenu uklonjena.

Tajnica vrtića za Index je također rekla kako je bomba uklonjena te kako su djeca na sigurnome, u vrtiću.



Tekst se nastavlja ispod oglasa

Kako smo doznali razgovarajući sa susjedima, bombu su navodno pronašla djeca! Ta informacija nije potvrđena.

Policija je brzo stigla na mjesto događaja i izuzela napravu te je odnijela na vještačenje.

"Grozno! Uvijek smo tu u ovom parku. Više se nigdje ne možemo osjećati sigurno", kazala nam je jedna mama koja ima u vrtiću dvoje djece. Dodaje kako se vrtić zaključava samo od 9 do 14h, a prije toga i nakon toga svatko može ući.